Kan arbeidsgiver pålegge meg å bruke munnbind?
Det er ingen generell adgang for arbeidsgiver til å pålegge bruk av munnbind. Arbeidsgiver har en plikt til å vurdere risikoen for smitte på arbeidsplassen, og skal iverksette passende tiltak for å forhindre at de ansatte blir smittet eller at de utgjør en smitterisiko. Omfanget av tiltak vil avhenge av hvilken type arbeid du skal utføre og om du har en jobb hvor du har kontakt med andre. Arbeidsgiver bør i tillegg forholde seg til de smitteforebyggende tiltak på arbeidsplassen som følger av gjeldende anbefalinger fra Folkehelseinstituttet.

I noen kommuner, slik som Oslo og Bergen, er det innført påbud om bruk av munnbind på kollektivtransport og innendørs på offentlig sted (butikker, kjøpesentre, serveringssteder og restauranter etc.), der man ikke kan opprettholde minst 1 meter avstand. Påbudet gjelder uavhengig av hva arbeidsgiver pålegger, men arbeidsgiver kan i tillegg gi pålegg til sine ansatte i tråd med myndigheters påbud.  

LES OGSÅ: Delta krever at førstelinja må få gratis munnbind